DERAPAJ. Televiziunea din România. 2018. Conturile unor proprietari TV se reglează (încă) pe propriile posturi.

Publicitate

Câți Tolontani mai există? rulează pe burtiera Realitatea TV. O întrebare admirativă? Dimpotrivă, burtierele care urmează lămuresc contextul: Gușă, despre acoperiții din media. Gușă: Un război SIE contra SRI.

Octavian Hoandră îi ia prin telefon pe Rareș Bogdan, care se dezlănțuie împotriva lui Cătălin Tolontan și îl glorifică pe Cozmin Gușă, o "victimă", pentru că "i-a fost atacat copilul." "Dacă mie îmi ataca cineva copilul, putea să vină și Hellvig, și Kovesi, îl călcam în picioare". O revărsare împotriva lui Cătălin Tolontan, la Realitatea TV, vineri, 26 ianuarie.

Înainte de continuare, contextul:

Gazeta sporturilor a publicat o serie de articole despre Federația Română de Judo, dar și despre faptul că sportivul Andrei Gușă ar fi avantajat de faptul că tatăl lui, Cozmin Gușă, este președintele Federației Române de Judo.

Primul atac la Cătălin Tolontan a fost săptămâna trecută, când, citând "surse exclusive" Realitatea TV a spus că „ actualul jurnalist Cătălin Tolontan ar fi fost recrutat în timpul liceului de fosta Securitate” și că „ar fi fost colaborator al SIE chestiune care ar justifica atacurile repetate, în achetele publicate, asupra Serviciului Român de Informaţii.”

După un alt articol publicat de GSP, Realitatea s-a dezlănțuit în această seară împotriva lui Cătălin Tolontan. În articolul din GSP din urmă cu două zile, unul din rivalii sportivi ai lui Andrei Gușă susținea că e defavorizat. De ce: pentru că tatăl lui Andrei Gușă conduce federația.

Totodată, Tolo.ro a publicat, ieri, un raport al ANAF care vorbea despre nereguli la Federația de Judo (prejudicii de 550.000 de euro), dar și de faptul că ministrul Dunca a vrut să dea spre folosire Federației de Judo un hotel dintr-o zonă bună a Clujului.

Rareș Bogdan : Andrei Gușă reprezintă România. E o ticăloșie să ataci un copil

Intrat prin telefon la emisiunea lui Hoandră, Rareș Bogdan se dezlănțuie împotriva lui Cătălin Tolontan. Își apără patronul - "e prea bun, prea tolerant" și pe fiul acestuia. Susține că Tolontan a vrut să-l atace pe Gușă "josnic", prin fiul acestuia.

Rareș Bogdan, principalele idei (a vorbit minute bune, fără a fi întrerupt):

- "Cozmin Gușă e prea bun, e prea tolerant"

- "Bate-te cu Gușă, nu cu copii"

- "Să ataci un copil e mizerabil"

- "Ce a făcut Tolontan e absolut nedemn"

Cei din studio îi continuă ideile după ce Rareș Bogdan iese din direct.

"Andrei Gușă e un copil bun, face și naveta, e vai de capul lui", spune Octavian Hoandră.

Împreună cu invitații din studio, se laudă evoluția federației de judo sub conducerea lui Cozmin Gușă și marșează pe ideea că Tolontan "a dat într-un copil". "Dar cine e domnul acesta, Tolontan", întreabă Hoandră, insinuând faptul că "dosare servite" ajung la Tolontan. Discutații insinuează sau vorbesc direct de "jurnalism comandat".

GALERIE FOTO .

Burtiere de pe Realitatea TV:

Gușă: Un război SIE contra SRI

Gușă, despre pericolul acoperiților din media

GUȘĂ: Iese la iveală un stat-paralel SIE

E o ticăloșie să ataci un copil

Bogdan: Andrei Gușă reprezintă România

Bogdan: E josnic să ataci familia cuiva

Bogdan: Ce a făcut Tolontan, absolut nedemn

Dacă a primit un ordin, Tolontan să se bată cu C. Gușă

Citește și:

Petrişor Obae

petrisor.obaepaginademedia.ro